ఆర్థిక మంత్రి అరుణ్ జైట్లీ న్యూఢిల్లీ : రక్షణాత్మక విధానాలు, రాజకీయ ఒత్తిళ్ల కారణంగా వర్ధమాన దేశాలు కొత్త సవాళ్లను ఎదుర్కొనే అవకాశాలున్నాయని కేంద్ర ఆర్థిక శాఖ మంత్రి అరుణ్ జైట్లీ అన్నారు. శనివారం నాడిక్కడ న్యూ డెవల్పమెంట్ బ్యాంక్ (ఎన్డిబి) రెండో వార్షిక సమావేశంలో ఆయన మాట్లాడుతూ.. అంతర్జాతీయ ఆర్థిక పరిస్థితులు, అమెరికా ఆర్థిక విధానాలు సహా కొన్ని ఆర్థిక వ్యవస్థలు రక్షణాత్మక ఆర్థిక విధానాలను అవలంబించనుండటంతో వర్ధమాన దేశాల ఆర్థిక వ్యవస్థలు కొత్త సవాళ్లను ఎదుర్కొనక తప్పదని అన్నారు. అయితే అంతర్జాతీయంగా వృద్ధి రేటు ఆశించిన స్థాయిలో ఉండొచ్చని భావిస్తుండటంతో 2016-17 ఆర్థిక సంవత్సరంలో భారత వృద్ధి రేటు 7.2 శాతంగాను 2017-18లో 7.7 శాతంగా నమోదవుతుందని అంచనా వేస్తున్నట్లు ఆయన చెప్పారు.
aardhika mantri arun jaitley newdhilly : rakshanaatmaka vidhaanaalu, rajakeeya ottilla kaaranamgaa vardhamaana deshaalu kotta savaallanu edurkone avakaasaalunnaayani kendra aardhika saakha mantri arun jaitley annaru. sanivaaram nadikkada nyoo devalpament bank (endibi) rendo vaarshika samavesamlo aayana maatlaadutuu.. antarjaatiiya aardhika paristhitulu, america aardhika vidhaanaalu sahaa konni aardhika vyavasthalu rakshanaatmaka aardhika vidhaanaalanu avalambinchanundatamto vardhamaana deshaala aardhika vyavasthalu kotta savaallanu edurkonaka tappadani annaru. ayithe antarjaatiiyamgaa vruddhi retu aasinchina sthaayilo undochani bhaavistundatamto 2016-17 aardhika samvatsaramlo bhaarata vruddhi retu 7.2 saatamgaanu 2017-18loo 7.7 saatamgaa namodavutundani anchana vestunnatlu aayana cheppaaru.